Nikolai Kummits

Nikolai Kummits (7. jaanuar 1897 Tartu – 20. aprill 1944 Tallinn) oli eesti maalikunstnik.

Nikolai Kummits sündis Tartu Ülejõe agulis kingsepaperes. Võttis osa nii Esimesest maailmasõjast kui Vabadussõjast. Pärast Kõrgema Kunstikooli Pallas lõpetamist 1929. aastal sulandus Kummits leplikult samasse olustikku. Iialgi Euroopa kunstikeskustes käimata, arenes tema žanripiltides Pallase üldisest orientatsioonist erinev mahe kolorism. 

1943. aasta 26. mail arreteeriti Kummits Saksa okupatsioonivõimude poolt Tartus Jaama tn 25. Järgmisel aastal suri ta Tallinna Keskvanglas.

Looming
Kummits hingestas Tartu aguliolustikku, poetiseeris oma maalides ja joonistustes leebelt seda ainust keskkonda, mida tõesti väga hästi tundis. Kummitsa kujutatud allajäänud ja viletsad on oma toakeste lambi- ja küünlavalguse hägusas nimbuses peaaegu religioosselt ülendatud. Ta on maalinud nende üksildase ja armetu elu väikesed hetked kütkestavaks.

Maalid 

1935 "Ema"
1935 "Talutares"
1938 "Ahjupaistel"
1939 "Lugemas"
1939 "Maastik kuuvalgel"
1942 "Mees kirvega"

Viited

Kirjandus 
 Linda Alekõrs, "Nikolai Kummits 1897-1944". Kunst, 1966

Välislingid 
EKM E-Kunstimuuseum, Nikolai Kummits

Eesti maalikunstnikud
Kõrgema Kunstikooli Pallas vilistlased (1919–1940)
Eesti represseeritud isikud
Sündinud 1897
Surnud 1944